ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Απριλίου 1996 σχετικά με την επιλεξιμότητα των δαπανών που προβλέπονται από ορισμένα κράτη μέλη κατά τη διάρκεια του έτους 1996 για την εφαρμογή των καθεστώτων επιτήρησης και ελέγχου που εφαρμόζονται στην κοινή αλιευτική πολιτική (96/299/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 95/527/ΕΚ του Συμβουλίου, της 8ης Δεκεμβρίου 1995, σχετικά με κοινοτική χρηματοδοτική συμμετοχή σε ορισμένες δαπάνες στις οποίες υποβάλλονται τα κράτη μέλη για την εφαρμογή των καθεστώτων επιτήρησης και ελέγχου που εφαρμόζονται στην κοινή αλιευτική πολιτική (1), και ιδίως το άρθρο 6, Εκτιμώντας: ότι η Επιτροπή παρέλαβε τα δεκαπενταετή προγράμματα του Βελγίου, της Δανίας, της Γερμανίας, της Ελλάδας, της Ισπανίας, της Γαλλίας, της Ιρλανδίας, της Ιταλίας, των Κάτω Χωρών, της Πορτογαλίας, της Φινλανδίας, της Σουηδίας και του Ηνωμένου Βασιλείου, τα οποία περιγράφουν τους ελέγχους που σχεδιάζουν να διενεργήσουν μεταξύ 1ης Ιανουαρίου 1996 και 31 Δεκεμβρίου 2000 7 ότι τα εν λόγω κράτη μέλη υπέβαλαν στην Επιτροπή αίτηση χρηματοδοτικής συμμετοχής σχετικά με τις δαπάνες που αναφέρονται στο άρθρο 2 της απόφασης 95/527/ΕΚ και οι οποίες προβλέπονται για το έτος 1996 7 ότι ορισμένες αιτήσεις αφορούν δαπάνες επενδύσεων που αναφέρονται στην απόκτηση ή στον εκσυγχρονισμό θαλάσσιων σκαφών, αεροσκαφών, οχημάτων ξηράς, συστημάτων ανίχνευσης και καταγραφής των αλιευτικών δραστηριοτήτων και συστημάτων 7 ότι ορισμένες αιτήσεις αφορούν επίσης δαπάνες που επιτρέπουν τον πειραματισμό και την εφαρμογή νέων τεχνολογιών που αποσκοπούν τη βελτίωση της επιτήρησης των αλιευτικών δραστηριοτήτων και των συναφών δραστηριοτήτων και, κατά συνέπεια, μπορούν να δικαιούνται, δυνάμει του άρθρου 3 παράγραφος 2 δεύτερο εδάφιο της απόφασης 95/527/ΕΚ, μεγαλύτερο ποσοστό κοινοτικής χρηματοδοτικής συμμετοχής 7 ότι δυνάμει του άρθρου 3, παράγραφος 3 της απόφασης 95/527/ΕΚ πρέπει να προβλεφθεί, υπέρ της Ιρλανδίας, υψηλότερο ποσοστό κοινοτικής χρηματοδοτικής συμμετοχής για ορισμένες επενδυτικές και λειτουργικές δαπάνες ώστε να ληφθούν υπόψη οι έλεγχοι οι απαραίτητοι για τη διασφάλιση της τήρησης του καθεστώτος διαχείρισης της αλιευτικής προσπάθειας 7 ότι οι δαπάνες αυτές θα συμβάλλουν στην κινητοποίηση μέσων επιτήρησης για την ορθή εφαρμογή της κοινής αλιευτικής πολιτικής 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι αναφερόμενες στο παράρτημα Ι δαπάνες, που προβλέπονται για το έτος 1996, οι οποίες αντιστοιχούν σε ποσό 48 769 446 Ecu, είναι επιλέξιμες για χρηματοδοτική συμμετοχή σύμφωνα με τους όρους της απόφασης 95/527/ΕΚ. Το ποσοστό χρηματοδοτικής συμμετοχής της Κοινότητας ανέρχεται στο 50 % των επιλέξιμων δαπανών. Άρθρο 2 Οι αναφερόμενες στο παράρτημα ΙΙ δαπάνες, που προβλέπονται για το έτος 1996, και οι οποίες αφορούν ενέργειες και σχέδια που αναφέρονται στο άρθρο 3 παράγραφος 2 της απόφασης 95/527/ΕΚ, οι οποίες αντιστοιχούν σε ποσό 300 070 Ecu, είναι επιλέξιμες για χρηματοδοτική συμμετοχή σύμφωνα με τους όρους της απόφασης 95/527/ΕΚ. Το ποσοστό χρηματοδοτικής συμμετοχής της Κοινότητας ανέρχεται στο 100 % των επιλέξιμων δαπανών. Άρθρο 3 Οι δαπάνες της Ιρλανδίας, που προβλέπονται για το έτος 1996, οι οποίες αντιστοιχούν σε ποσό 3 563 971 Ecu για τις επενδυτικές δαπάνες και 2 457 911 Ecu για τις λειτουργικές δαπάνες, είναι αποδεκτές για χρηματοδοτική συνεισφορά σύμφωνα με τους όρους της απόφασης 95/527/ΕΚ, άρθρο 3 παράγραφος 3. Το ποσοστό χρηματοδοτικής συμμετοχής της Κοινότητας ανέρχεται αντίστοιχα σε 65 % και 100 % των δαπανών που θα γίνουν αποδεκτές. Άρθρο 4 1. Η ισοτιμία του Ecu που εφαρμόζεται στην παρούσα απόφαση για τον υπολογισμό των επιλέξιμων δαπανών είναι εκείνη του Φεβρουαρίου 1996. 2. Η ισοτιμία του Ecu που θα εφαρμόζεται για την επιστροφή των δαπανών και για τις προκαταβολές θα είναι εκείνη του μηνός κατά τον οποίο πραγματοποιείται η εντολή πληρωμής. Άρθρο 5 Η παρούσα απόφαση απευθύνεται στο Βασίλειο του Βελγίου, στο Βασίλειο της Δανίας, στην Ομοσπονδιακή Δημοκρατία της Γερμανίας, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιρλανδική Δημοκρατία, στην Ιταλική Δημοκρατία, στο Βασίλειο των Κάτω Χωρών, στην Πορτογαλική Δημοκρατία, στη Δημοκρατία της Φινλανδίας, στο Βασίλειο της Σουηδίας και στο Ηνωμένο Βασίλειο της Μεγάλης Βρετανίας και της Βορείου Ιρλανδίας. Βρυξέλλες, 17 Απριλίου 1996.

[Source: multi_eurlex | Tokens: 3990]